இன்னோ கெங்கா

தொழில் ரீதியாக இன்னோ கெங்கா (Inno Genga) என்று அழைக்கப்படும் இன்னோஜென் கெங்காதரன் என்பவர் தமிழகத் திரைப்படத்துறையில் பணியாற்றும் ஒரு பிரித்தானிய பின்னணிப் பாடகர் ஆவார். யூடியூப்பில் தனது பாடல்கள் மூலம் கவனிக்கப்பட்ட பிறகு, அனிருத் ரவிச்சந்தர், டி. இமான், லியோன் ஜேம்ஸ் உள்ளிட்ட இசைக்கலைஞர்கள் இசையமைத்த பாடல்களில் இன்னோ கெங்கா பாடினார்.

 தொழில் 
இன்னோஜென் கெங்காதரன், புலம்பெயர் இலங்கைத் தமிழர்களான ராஜகோபால்  சந்திரிகா கெங்காதரன் இணையருக்கு 1993 நவம்பர் 8 அன்று பிறந்தார். தென்மேற்கு லண்டனில் உள்ள கிங்ஸ்டன் அபான் தேம்சில் உள்ள இலக்கணப் பள்ளியான டிஃபின் பள்ளியில் கல்வி பயின்றார். பின்னர் சவுத்தாம்ப்டன் பல்கலைக்கழகத்தில் நிதியுடன் கணிதம் படிக்கச் சென்றார். பல்கலைக்கழகத்தில் படித்த காலத்தில், லண்டன் தமிழ் புலம்பெயர் தமிழர்கள் ஏற்பாடு செய்யும் நிகழ்ச்சிகளில் தோன்றுவதன் மூலம் ஒரு பாடகராக தன்னை உயர்த்திக் கொண்டார். மேலும் 2014 இல் டி.எஸ்.ஐ & இ.பொ.ப தமிழ் சங்கத்தால் ஏற்பாடு செய்யப்பட்ட "ரைசிங் யுவர் வாய்ஸ்" நிகழ்வில் வென்றார்  அதைத் தொடர்ந்து தமிழ் பாடல்களை யூடியூபில்  இன்னோ கெங்கா என்ற புனைபெயரில் பதிவேற்றினார். இது தமிழ் இசையமைப்பாளர்களின் கவனத்தைப் பெற்றது.

லியோன் ஜேம்ஸின் கோ 2 படத்தில் சின்மயியுடன் இணைந்து பாடிய "கண்ணம்மா" என்ற பாடல் மூலம் தமிழ்த் திரையுலகில் பின்னணிப் பாடகராக இன்னோ அறிமுகமானார்.  அப்படத்தில் பணியாற்றிய பிறகு, அனிருத் ரவிச்சந்திரன் இவரை தொடக்கக் கலைஞராக தனது உலக சுற்றுப்பயணங்களில் கலந்துகொள்ள அழைத்தார். பின்னர் இன்னோ கெங்கா, அனிருத் இசையமைத்த ரெமோ (2016) படத்தில் "சிரிக்காதே" பாடலின் மறுபதிப்பான "கம் க்ளோசர்" பாடலைப் பாடினார். படத்தில் இவர் இணைந்து பணியாற்றியதன் விளைவாக, அனிருத், சிவகார்த்திகேயன், கீர்த்தி சுரேஷ் உள்ளிட்ட பிற நடிகர்கள் மற்றும் குழுவினருடன் அசல் பாடலுக்கான விளம்பரக் காணொளியிலும் இடம்பெற்றார். 2017 இல், இன்னோ கெங்கா தீரன் அதிகாரம் ஒன்று (2017), குலேபகாவலி (2018) ஆகிய படங்களில் இசையமைப்பாளர்களான ஜிப்ரான் மற்றும் விவேக்-மெர்வின் ஆகியோருடன் பாடினார்.

2017 ஆம் ஆண்டில், பல்கலைக்கழகத்தில் பட்டம் பெற்ற பிறகு, இன்னோ தனது இசை வாழ்க்கையைத் தொடர சென்னைக்கு இடம்பெயர்ந்தார். அந்த ஆண்டில் இவரது மிகவும் பிரபலமான படைப்பு இரசினிகாந்து நடித்த பேட்ட (2019) படத்தில் அனிருத்தின் இசையமைப்பில் "உல்லால்லா" என்ற பைலா பாடல் ஆகும். நகாஷ் அஜீசுடன் இணைந்து பாடிய இந்த பாடலை விமர்சகர்கள் படத்தின் "மிகவும் வேடிக்கையான பாடல்" என்று குறிப்பிட்டனர்.

 இசைத் தொகுப்பு 

 பாடகராக

ஆண்டு பாடல்  மொழி திரைப்படம் இசையமைப்பாளர் இணைப் பாடகர் 2015 "கண்ணம்மா" தமிழ் கோ 2 லியோன் ஜேம்ஸ் சின்மயி 2016 "கம் குளோசர்" ஆங்கிலம் ரெமோ அனிருத் ரவிச்சந்திரன் தனித்து "என் பல்ச ஏத்திட்டு போரியே" தமிழ் கவலை வேண்டாம் லியோன் ஜேம்ஸ் லியோன் ஜேம்ஸ், ஆண்ட்ரியா ஜெரெமையா "செந்தூரன்" தமிழ் போகன் டி. இமான் தனித்து 2017 "ஒரு வீட்டில்" தமிழ் தீரன் அதிகாரம் ஒன்று ஜிப்ரான் சாஷா திருப்பதி "நீங்கதான் அந்த ஒண்ணு" தமிழ் குலேபகாவலி விவேக்-மெர்வின் சோலோ 2018 "உல்லால்லா" தமிழ் பேட்ட அனிருத் ரவிச்சந்தரன் நகாஷ் அஜீஸ் 2019 "பிரபஞ்சமே அலா" தெலுங்கு ஜெர்சி அனிருத் ரவிச்சந்தர் சாஷா திருப்பதி 2019 "ஹோய்னா ஹோய்னா" தெலுங்கு கோங்ஸ்டர் அனிருத் ரவிச்சந்தரின் தனித்து 2020 "உன்னால் பெண்ணே" தமிழ் தாராள பிரபு இன்னோ கெங்கா தனித்து 2021 "அந்தம் வடி சூப்பரா" தெலுங்கு மாஸ்டர் அனிருத் ரவிச்சந்தரன் தனித்து "அமிகோ" தெலுங்கு ஏ1 எக்ஸ்பிரஸ் ஹிப்ஹாப் தமிழா தனித்து "ஏபிசிடி" தெலுங்கு "விவாஹ போஜனம்பு அனிருத் விஜய் தனித்து 2022 "நன்னு நேனு அடிகா" தெலுங்கு கார்த்திகேயா 2 கால பைரவா தனித்து 2022 "மாற்றம்" தமிழ் காபி வித் காதல் யுவன் சங்கர் ராஜா தனித்து

 இசையமைப்பாளராக

ஆண்டு திரைப்படம் குறிப்புகள் 2020 தாராள பிரபு "உன்னால் பெண்ணே" ஒரு பாடல்

 மேற்கோள்கள் 

 வெளி இணைப்புகள் 

பகுப்பு:தெலுங்குத் திரைப்படப் பின்னணிப் பாடகர்கள்
பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:இலங்கைத் தமிழர்
பகுப்பு:பிரித்தானிய இலங்கைத் தமிழ் வம்சாவளி மக்கள்
பகுப்பு:வாழும் மக்கள்
பகுப்பு:1993 பிறப்புகள்